pythainlp/thai-wiki-dataset-v4 huggingface dataset:
กือแยวอ-แปแชร์สกาลาวรา

กือแยวอ-แปแชร์สกาลาวรา , หมู่อารามกือยิว-แปแชสก์  หรือ หมู่อารามถ้ำเคียฟ เป็นอารามคริสต์อีสเทิร์นออร์ทอดอกซ์ ตั้งอยู่ในเขตแปแชร์สกึย กรุงเคียฟ ประเทศยูเครน
อารามเริ่มตั้งขึ้นเป็นอารามถ้ำในปี 1051 และนับจากนั้นกลายเป็นศูนย์กลางอำนาจของคริสต์อีสเทิร์นออร์ทอดอกซ์ในยุโรปตะวันออก ยูเนสโกขึ้นทะเบียนหมู่อารามและอาสนวิหารนักบุญโซเฟียในเคียฟให้เป็นแหล่งมรดกโลก
ปัจจุบัน สถานะนิติบุคคลของหมู่อารามแบ่งเป็นส่วนพิพิธภัณฑ์ของรัฐชื่อ แหล่งอนุรักษ์ประวัติศาสตร์และวัฒนธรรมแห่งชาติกือยิว-แปแชสก์ (National Kyiv-Pechersk Historic-Cultural Preserve) และโบสถ์กับอารามภายใต้สังกัดของคริสตจักรยูเครนออร์ทอดอกซ์ อัครบิดรมอสโก รวมถึงเป็นที่พำนักของคริสตจักร ซึ่งเป็นตำแหน่งที่เรียกว่าออนูฟรึย เมโตรโปลิตันแห่งเคียฟและยูเครนทั้งปวง
หมายเหตุ.
<templatestyles src="Reflist/styles.css" />
ซียอซแมแฮลเล

ซียอซแมแฮลเล  เป็นหมู่บ้านในตำบลเรซอแมแฮลเล อำเภอกลาง เทศมณฑลรูดแซร์ จังหวัดกีลอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 31 คนใน 12 ครัวเรือน
นารายณ์ พิซเซอเรีย

บริษัท นารายณ์ พิซเซอเรีย จำกัด เป็นบริษัทที่ประกอบธุรกิจร้านอาหารในชื่อ นารายณ์ พิซเซอเรีย, อินเตอร์บุฟเฟต์, คันไซ และโทสต์ทูยู
ประวัติ.
โรงแรมนารายณ์ ภายใต้การบริหารของบริษัท นารายณ์ โฮเต็ล จำกัด เป็นโรงแรมที่ตั้งอยู่บนถนนสีลม เปิดให้บริการตั้งแต่วันที่ 7 กรกฎาคม พ.ศ. 2511 หนึ่งในสิ่งที่สร้างชื่อเสียงให้กับโรงแรมคือ นารายณ์พิซซ่าเรียเป็นร้านพิซซ่าแห่งแรกในประเทศไทย 
จนเมื่อ พ.ศ. 2546 บริษัท ไทย เจ.เพรส จำกัด บริหารงานโดยคุณสุชาติ เจนพณิช ได้เข้าดำเนินกิจการซื้อบริษัท นารายณ์พิซเซอเรีย จำกัด จากโรงแรมนารายณ์ เนื่องจากเห็นว่าธุรกิจอาหารของไทยยังเติบโตได้อีกมาก อีกทั้งบริษัทยังปูทางธุรกิจนี้โดยการเปิดร้านอาหารญี่ปุ่นที่ชื่อ "คันไซ" โดยได้ทำการปรับภาพลักษณ์ของร้านนารายณ์ พิซเซอเรีย ทั้งรูปแบบของร้านและเมนูอาหารให้ดูวัยรุ่นมากขึ้น ก่อนที่บริษัทไทย เจ.เพรส จะเข้าซื้อบริษัท ร้านนารายณ์ พิซเซอเรีย มีสาขาอยู่ 5 สาขา
เมื่อ พ.ศ. 2562 ได้ปรับกลยุทธทางการตลาด โดยเปิดร้านนารายณ์ พิซเซอเรีย และร้านข้าน้อยขอชาบู ซึ่งเป็นร้านชาบูในสาขาเดียวกัน อันเนื่องจากการเติบโตของธุรกิจชาบูและลดต้นทุนค่าเช่าที่ จากข้อมูลเมื่อ พ.ศ. 2565 มีร้านนารายณ์พิซเซอเรียxร้านข้าน้อยขอชาบู จำนวน 23 สาขา ในกรุงเทพมหานครและ 1 สาขาในหัวหิน
อาสนวิหารนักบุญโซเฟีย (เคียฟ)

อาสนวิหารนักบุญโซเฟีย ในกรุงเคียฟ ประเทศยูเครน เป็นอาสนวิหารและหนึ่งในหมุดหมายสำคัญของเคียฟที่เป็นที่รู้จักมากที่สุด นอกจากนี้ยังเป็นแหล่งมรดกโลกแห่งแรกของประเทศยูเครนซึ่งยูเนสโกขึ้นทะเบียนร่วมกับหมู่อารามถ้ำเคียฟ อาสนวิหารประกอบด้วยตัวอาคารหลัก, หอระฆัง และที่ประทับของมุขนายกมหานคร  ใน ค.ศ. 2011 แหล่งโบราณสถานได้รับการถ่ายโอนมาอยู่ภายใต้การดูแลของกระทรวงวัฒนธรรมยูเครน
ชื่อในภาษายูเครนของอาสนวิหารคือ [ ] หรือ [ ]
หมายเหตุ.
<templatestyles src="Reflist/styles.css" />
สัญญาแลกเปลี่ยน (การเงิน)

สัญญาแลกเปลี่ยน คือข้อตกลงระหว่างคู่สัญญาสองฝ่ายที่ตกลงกันที่จะแลกเปลี่ยนตราสารทางการเงิน หรือ กระแสเงินสด หรือการชำระเงินในช่วงเวลาหนึ่งๆ สัญญาแลกเปลี่ยนโดยทั่วไปมักอ้างอิงถึงเงินสดตามที่อยู่บนยอดเงินตามสัญญา (Notional Amount)
สัญญาแลกเปลี่ยนมักเป็นสัญญาที่ตกลงกันระหว่างบริษัทหรือสถาบันการเงินโดยไม่ผ่านตลาด ส่วนนักลงทุนรายย่อยโดยทั่วไปมักไม่ได้มีส่วนในธุรกรรมสัญญาแลกเปลี่ยน
ประวัติ.
สัญญาแลกเปลี่ยนปรากฏสู่สาธารณชนครั้งแรกเมื่อไอบีเอ็มและธนาคารโลก ทำสัญญาสัญญาแลกเปลี่ยนระหว่างกัน ในปี ค.ศ. 1981 ในปัจจุบัน สัญญาแลกเปลี่ยนเป็นตราสารทางการเงินที่มีการซื้อขายแลกเปลี่ยนสูงสุด โดย BIS รายงานว่ามูลค่าสัญญาแลกเปลี่ยนเงินตราต่างประเทศและสัญญาแลกเปลี่ยนอัตราดอกเบี้ยคงค้างมีมากกว่า 348 ล้านล้านดอลลาร์สหรัฐ ในปี ค.ศ. 2010 
ชนิดของสัญญาแลกเปลี่ยน.
สัญญาแลกเปลี่ยนอัตราดอกเบี้ย.
สัญญาแลกเปลี่ยนอัตราดอกเบี้ย (Interest rate swap) เป็นสัญญาแลกเปลี่ยนที่พบได้บ่อยที่สุด เนื่องจากบริษัทบางบริษัทจะได้รับประโยชน์ในตลาดที่มีอัตราดอกเบี้ยคงที่ ในขณะที่อีกบริษัทจะได้ประโยชน์ในตลาดที่มีอัตราดอกเบี้ยลอยตัว ในกรณีที่บริษัทจัดหาแหล่งเงินกู้ที่ถูกที่สุดในขณะนั้นในประเภทอัตราดอกเบี้ยที่ไม่ได้ประโยชน์ บริษัทเหล่านี้จะทำธุรกรรมในสัญญาแลกเปลี่ยนซึ่งมีผลให้เงินกู้ซึ่งเดิมเป็นอัตราดอกเบี้ยชนิดคงที่เปลี่ยนเป็นอัตราดอกเบี้ยลอยตัว และในทางกลับกันเช่นกัน
ตัวอย่างเช่น คู่สัญญา ข จ่ายดอกเบี้ยให้แก่คู่สัญญา ก บนฐานของอัตราดอกเบี้ยลอยตัว LIBOR + 70 จุด ในขณะที่คู่สัญญา ก จ่ายดอกเบี้ยในอัตราคงที่ที่ 8.65% การจ่ายดอกเบี้ยจะคำนวณจากยอดเงินต้นโดยที่อัตราประเภทแรกจะเป็นอัตราดอกเบี้ยลอยตัวซึ่งเปลี่ยนแปลงไปในแต่ละงวดชำระ และคำนวณอยู่บนฐานของอัตราดอกเบี้ย LIBOR โดยในทางปฏิบัติ คู่สัญญา ก และ ข จะได้รับดอกเบี้ยน้อยกว่าอัตราหน้าสัญญาเล็กน้อย เนื่องจากธนาคารในฐานะคนกลางจะคิดค่าธรรมเนียมส่วนต่าง
สัญญาแลกเปลี่ยนสกุลเงิน.
สัญญาแลกเปลี่ยนสกุลเงิน (Currency swap) คือสัญญาแลกเปลี่ยนเงินต้นและดอกเบี้ยของเงินกู้ในสกุลหนึ่งกับเงินต้นและดอกเบี้ยของเงินกู้ในอีกสกุลหนึ่งที่มูลค่าเทียบเท่ากัน สัญญาประเภทนี้เกิดประโยชน์ในลักษณะเดียวกับสัญญาแลกเปลี่ยนอัตราดอกเบี้ย
พระราชพงศาวดารราชวงศ์โชซ็อน

พระราชพงศาวดารราชวงศ์โชซ็อน (#เปลี่ยนทาง (เกาหลีใต้) หรือ #เปลี่ยนทาง (เกาหลีเหนือ)) เป็นพระราชพงศาวดารของราชวงศ์โชซ็อนของเกาหลีซึ่งรวบรวมไว้ตั้งแต่ปี ค.ศ. 1392 ถึง 1865 มีจำนวนทั้งสิ้น 1,893 เล่ม ยกเว้นพระราชพงศาวดารสองเล่มที่รวบรวมในยุคอาณานิคม ซึ่งพระราชพงศาวดารได้ขึ้นทะเบียนเป็นสมบัติแห่งชาติเกาหลีใต้ลำดับที่ 151 และได้รับการขึ้นทะเบียนในความทรงจำแห่งโลกของยูเนสโก
พระราชพงศาวดารนี้ได้รับการแปลงเป็นดิจิทัลโดยสถาบันประวัติศาสตร์เกาหลีแห่งชาติ ตั้งแต่ปี ค.ศ. 2006 และพร้อมใช้งานบนอินเทอร์เน็ตด้วยการแปลเป็นภาษาเกาหลีและข้อความต้นฉบับใน ภาษาจีนคลาสสิก ในเดือนมกราคม ปี ค.ศ. 2012 สถาบันประวัติศาสตร์เกาหลีแห่งชาติประกาศว่าพวกเขาจะแปลพระราชพงศาวดารเป็นภาษาอังกฤษภายในปี ค.ศ. 2033 และเริ่มดำเนินการแปลแล้วในปี ค.ศ. 2014 ด้วยงบประมาณเริ่มต้น 500 ล้านวอน แต่คาดการว่าเมื่อโครงการนี้เสร็จสิ้นจะใช้งบประมาณ 4 หมื่นล้านวอน
สถานีบางรักใหญ่

สถานีบางรักใหญ่ (รหัส: PP05) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายฉลองรัชธรรม ตั้งอยู่บนถนนรัตนาธิเบศร์ระหว่างทางแยกบางพลูกับทางแยกต่างระดับบางรักน้อย อำเภอบางบัวทอง จังหวัดนนทบุรี
ที่ตั้ง.
สถานีบางรักใหญ่ตั้งอยู่ระหว่างทางแยกบางพลูกับทางแยกต่างระดับบางรักน้อย ในพื้นที่หมู่ที่ 3 บ้านคลองบางรักใหญ่ ตำบลบางรักใหญ่ อำเภอบางบัวทอง จังหวัดนนทบุรี
รายละเอียด.
สีสัญลักษณ์.
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
รูปแบบ.
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชั้นชานชาลา
เทศบาลตำบลเทพารักษ์

เทพารักษ์ เป็นเทศบาลตำบลแห่งหนึ่งที่ตั้งอยู่ในอำเภอเมืองสมุทรปราการ จังหวัดสมุทรปราการ มีอาณาเขตครอบคลุมพื้นที่ตำบลเทพารักษ์ เฉพาะหมู่ที่ 1, 2, 6, 8 และบางส่วนของหมู่ที่ 9 อยู่ห่างจากศาลากลางจังหวัดสมุทรปราการประมาณ 13 กิโลเมตร และอยู่ห่างจากกรุงเทพมหานครประมาณ 37 กิโลเมตร มีเส้นทางคมนาคมที่สำคัญ คือ ทางหลวงแผ่นดินหมายเลข 3268 (ถนนเทพารักษ์)
เทศบาลตำบลเทพารักษ์แต่เดิมมีฐานะเป็นสภาตำบลเทพารักษ์ ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2538 แล้วจึงได้รับการการจัดตั้งเป็นเทศบาลตำบลใน พ.ศ. 2562 ปัจจุบันมีประชากรทั้งสิ้น 21,901 คน
ที่มาของชื่อตำบลเทพารักษ์.
ที่มาของชื่อตำบลเทพารักษ์ไม่ปรากฎแน่ชัด แต่สันนิษฐานว่า มาจากการขุดพบรูปเทพารักษ์ 2 องค์ หล่อด้วยทองสัมฤทธิ์ บริเวณคลองสำโรงรอยต่อไปยังคลองทับนาง ซึ่งบันทึกไว้ในพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียนความว่า "ขะณะนั้นคลองสำโรงที่จะไปคลองศีศะจรเข้คลองทับนางจะไปปาก น้ำเจ้าพญาตื้นเรือใหญ่ จะเดีรไปมาขัดสนจึงให้ชำระขุด ได้รูปเทพารักษ์  ๒ องค์ หล่อด้วยทองสำฤทธิ จำฤกองค์หนึ่งชื่อ พญาแสนตา องคหนึ่งชื่อบาทสังกร ในที่ร่วมคลองสำโรงกับคลองทับนางต่อกัน จึงให้พลีกรรม์บวงสวงแล้วรับออกมาปลูกศาลเชิญขึ้นประดิศถานไว้ ณ เมืองประแดง"
ซึ่งในปัจจุบันบริเวณที่ขุดพบรูปเทพารักษ์ อยู่ในบริเวณตำบลเทพารักษ์และถนนเทพารักษ์ จึงสันนิษฐานได้ว่า ที่มาของชื่อตำบลและถนนเทพารักษ์นั้นมาจากการขุดค้นพบรูปเทพารักษ์ตามบันทึกของพระราชพงศาวดารข้างต้น
ที่ตั้งและอาณาเขต.
เทศบาลตำบลเทพารักษ์ตั้งอยู่ทางตอนเหนือของอำเภอเมืองสมุทรปราการ จังหวัดสมุทรปราการ ห่างจากตัวอำเภอประมาณ 10 กิโลเมตร มีอาณาเขตติดต่อกับพื้นที่อื่น ๆ ดังนี้ 
หมู่บ้านและประชากร.
พื้นที่เทศบาลตำบลเทพารักษ์มีประชากรทั้งหมด 21,901 คน โดยแบ่งเป็นประชากรชายทั้งหมด 10,203 คน และประชากรหญิงทั้งหมด 11,698 คน (เดือนธันวาคม 2564) แบ่งการปกครองออกเป็น 5 หมู่บ้าน ดังนี้
ตำบลคณฑี

ตำบลคณฑี เป็นตำบลหนึ่งในอำเภอเมืองกำแพงเพชร จังหวัดกำแพงเพชร พื้นที่ตำบลอยู่ในเขตควบคุมดูแลขององค์การบริหารส่วนตำบลคณฑี ซึ่งเดิมมีฐานะเป็นสภาตำบลคณฑี ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 มีระยะห่างจากตัวเมืองกำแพงเพชรประมาณ 22 กิโลเมตร
อาณาเขต.
ตำบลคณฑีมีที่ตั้งอยู่ทางทิศใต้ของอำเภอเมืองกำแพงเพชร จังหวัดกำแพงเพชร อยู่ห่างจากตัวเมืองกำแพงเพชรประมาณ 31 กิโลเมตร และห่างจากกรุงเทพมหานครประมาณ 334 กิโลเมตร มีเนื้อที่ประมาณ 96 ตารางกิโลเมตร หรือ 60,670 ไร่ ตำบลคณฑีมีอาณาเขตติดต่อกับตำบลข้างเคียง ดังนี้
หมู่บ้าน.
พื้นที่ตำบลคณฑีมีประชากรทั้งหมด 11,240 คน โดยแบ่งเป็นประชากรชายทั้งหมด 5,970 คน และประชากรหญิงทั้งหมด 6,876คน (เดือนธันวาคม 2564) แบ่งการปกครองออกเป็น 15 หมู่บ้าน ดังนี้
ฮิโรกิ ฮาเซงาวะ

ฮิโรกิ ฮาเซงาวะ (; โรมาจิ: "Hasegawa Hiroki") เป็นนักแสดงละครเวที ละครโทรทัศน์ และภาพยนตร์ชายชาวญี่ปุ่น ฮาเซงาวะได้เข้ารับการฝึกฝนเป็นนักแสดงละครเวทีที่บุงงากุซะ หลังจากสำเร็จการศึกษาจากมหาวิทยาลัยจูโอ ฮาเซงาวะได้เริ่มปรากฏตัวบนโทรทัศน์ญี่ปุ่นในบทบาทสมทบในปี ค.ศ. 2008 และภาพยนตร์ในปี 2011
วัดถ้ำประทุน (จังหวัดชลบุรี)

วัดถ้ำประทุน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโป่ง อำเภอบางละมุง จังหวัดชลบุรี เป็นวัดป่าปฏิบัติในสายหลวงปู่มั่น ภูริทตฺโต ที่ตั้งของวัดล้อมรอบไปด้วยภูเขา 3 ลูก ป่ารกชัฏ ปัจจุบันพระอธิการยุทธนา อคฺคยุทธโน ดำรงตำแหน่งเจ้าอาวาส
วัดถ้ำประทุน แต่เดิมเรียกว่า วัดตรอกซุง หรือ วัดตรอกแซง ตามชื่อหมู่บ้านเก่าซึ่งปัจจุบันไม่มีหมู่บ้านนี้แล้ว เมื่อแรกสร้าง มีเพียงกุฏิเล็ก ๆ ชื่อวัดในปัจจุบันเป็นชื่อเรียกของคนในพื้นที่ด้วยหลังคาวัดมีลักษณะคล้ายหลังคาเรือ ซึ่งในภาษาไทยเรียกว่าประทุน เปลี่ยนชื่อวัดมาเป็นชื่อปัจจุบันตั้งแต่ พ.ศ. 2543 ตั้งเป็นวัดเมื่อวันที่ 16 มกราคม พ.ศ. 2524 ได้รับพระราชทานวิสุงคามสีมาเมื่อวันที่ 16 ธันวาคม พ.ศ. 2554
สิ่งก่อสร้างที่สำคัญ คือ "พระมหาเจดีย์อุโบสถ" เกิดขึ้นจากนิมิตของหลวงปู่อ่อนศรี เห็นรัศมีแปล่งแสงเสด็จลอยอยู่บริเวณรอบ ๆ ท่านจึงตระหนักได้ว่าสถานที่นี้คือสถานที่ที่เคยมีพระบรมสารีริกธาตุ จึงได้ริเริ่มสร้างเมื่อ พ.ศ. 2549 พระมหาเจดีย์อุโบสถมีลักษณะเป็น 8 เหลี่ยม มีความสูงจากพื้นถึงยอด 49.99 เมตร มีทั้งหมด 2 ชั้น ประกอบด้วย ชั้น 2 เป็นที่บรรจุพระบรมสารีริกธาตุ ที่สมเด็จพระญาณสังวร สมเด็จพระสังฆราชมอบให้ และชั้น 1 เป็นอุโบสถประดิษฐานพระประธาน ยอดเจดีย์มีลักษณะคล้ายรูปทรงคล้ายพระธาตุพนม ภายในตกแต่งด้วยศิลปะร่วมสมัย มีพระพุทธชินสีห์จำลองประดิษฐานเป็นพระประธาน และมีพระพุทธรูปหลวงปู่อ่อนศรี ฐานวโรและอัฐิของท่านอยู่ด้วย
วัดบัลลังก์ (จังหวัดสุพรรณบุรี)

วัดบัลลังก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหญ้าไซ อำเภอหนองหญ้าไซ จังหวัดสุพรรณบุรี เนื้อที่ประมาณ 196 ไร่ ภายในวัดยังได้จัดแบ่งพื้นที่เป็นเขตอรัญวาสี (เขตป่าปฏิบัติธรรม กัมมัฎฐาน) เพื่อเป็นที่พักอาศัยและปฏิบัติธรรมแก่พระภิกษุ สามเณร
วัดบัลลังก์ เดิมมีชื่อว่า วัดบัลลังก์ทอง ต่อมาเมื่อทางราชการกำหนดทะเบียนวัดในชนบทขึ้น จึงตัดคำว่าทองออกเสียเพราะว่าจะได้กะทัดรัดขึ้น ตั้งวัดเมื่อ พ.ศ. 2475 ได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2537 และได้ทำการผูกพัทธสีมาเมื่อวันที่ 27 ธันวาคม พ.ศ. 2540
แต่เดิมนั้นที่ตั้งวัดเป็นป่ารังอันรกทึบ ปรากฏแท่นศิลาแลงสี่เหลี่ยม ตั้งอยู่ในจอมปลวกใหญ่โผล่ขึ้นมามุมหนึ่ง จนวันหนึ่งชาวบ้านพบแท่นซึ่งโผล่จากดินจอมปลวก จึงต่างกันบูชาสักการะ ภายหลังได้มีการสร้างวัดขึ้น แต่เนื่องจากเป็นสถานที่แห้งแล้งและกันดารจึงไม่มีพระมาจำวัด จนถึง พ.ศ. 2484 ชาวบ้านจึงได้นิมนต์ พระพร มุนินาโถ มาเป็นเจ้าอาวาส ได้พัฒนาวัดอยู่ได้ระยะหนี่งก็ลาสิกขา หลังจากนั้นวัดบัลลังก์ ก็ขาดเจ้าอาวาส ดังนั้นชาวบ้านจึงได้ปรึกษาหารือและลงมติ นิมนต์ พระอธิการพยุง สุนทโร มาเป็นเจ้าอาวาส ท่านได้พัฒนาวัดจนเจริญ
อาคารและเสนาสนะที่สำคัญ ได้แก่ อุโบสถ ศาลาการเปรียญ หอระฆัง หอสวดมนต์ หอประชุม หมู่กุฎิพระสงฆ์ ศาลากลางน้ำ และเมรุ
บิ๊กโก

บิ๊กโก  เป็นแพลตฟอร์มเช็คราคา เปรียบเทียบราคา ดูประวัติราคาย้อนหลัง และค้นหาสินค้า จากเว็บไซต์ช้อปปิ้งออนไลน์ต่าง ๆ และแจ้งเตือนอัตโนมัติเมื่อพบสินค้าราคาถูกกว่า นอกจากนั้นยังมีส่วนเสริม Extension ที่ช่วยเปรียบเทียบราคา และแสดงประวัติราคาย้อนหลัง โดยไม่ต้องเข้าเว็บไซต์ เปิดให้บริการใน 13 ประเทศ ได้แก่ ไต้หวัน ญี่ปุ่น สิงคโปร์ มาเลเซีย อินโดนีเซีย ไทย ฮ่องกง ฟิลิปปินส์ เวียดนาม อินเดีย ออสเตรเลีย แม็กซิโก และ บราซิล
ประวัติ.
บิ๊กโก (Funmula co. limited) ก่อตั้งขึ้นในเดือนกรกฎาคมปี 2019 ที่ไต้หวัน ในปี 2019 บิ๊กโกได้ร่วมทุนกับ SOSV ซึ่งมีสำนักงานใหญ่ในซิลิคอนแวลลีย์ นอกจากนั้นยังได้ทุนสนับสนุนจาก Uni-President Group และ Kyber Capital รวมมูลค่าทั้งสิ้น 5 ล้านเหรียญดอลล่าสหรัฐ และติดอันดับ Start-up Series A 
บิ๊กโก ประเทศไทย (BigGo Thailand).
ได้ทำการเปิดตลาดในประเทศไทยเมื่อปลายปี 2018 โดยร่วมมือเป็นพันธมิตรกับไทยรัฐ สื่อสิ่งพิมพ์รายใหญ่ในประเทศไทย ที่ผันตัวมาทำเว็บไซต์ไทยรัฐออนไลน์ โดยมุ่งเน้นไปที่กลุ่มเป้าหมายช่วงวัยทำงาน อายุระหว่าง 25-34 ปี ซึ่งมีกำลังซื้อสูง เริ่มเปิดตัวในช่วงเทศกาลช้อปปิ้งปลายปี เช่นแคมเปญ 11.11 และแคมเปญ 12.12
เว็บไซต์.
เว็บไซต์ biggo.com มีการแยกโดเมน ภาษา และร้านค้าออนไลน์ให้สอดคล้องกับผู้ใช้งานในแต่ละประเทศ
! scope="col" | ภูมิภาค !! scope="col" | ประเทศ !! scope="col" | ชื่อโดเมน
!ตั้งแต่
! rowspan="10" style="background: #edf; color: black; vertical-align: middle; text-align: right; font-weight: bolder; " class="rh heading table-rh" class="rh heading table-rh" | เอเชีย
! rowspan="1" style="background: #edf; color: black; vertical-align: middle; text-align: right; font-weight: bolder; " class="rh heading table-rh" class="rh heading table-rh" | อเมริกาใต้
! rowspan="2" style="background: #edf; color: black; vertical-align: middle; text-align: right; font-weight: bolder; " class="rh heading table-rh" class="rh heading table-rh" | อเมริกาเหนือ
นักขายบ้านเฮี้ยน

นักขายบ้านเฮี้ยน เป็นละครโทรทัศน์ของเกาหลีใต้ที่กำกับโดย พัก จิน-ซ็อก ทางช่องเคบีเอส นำแสดงโดย จัง นารา, ช็อง ยง-ฮวา, คัง ฮง-ซ็อก และ อัน กิล-คัง ซีรีส์นี้เล่าถึงหมอผีที่เป็นนายหน้าอสังหาริมทรัพย์ ซึ่งเธอทำการไล่ผีในอสังหาริมทรัพย์ที่มีผีปรากฏ และร่วมมือกับนักต้มตุ๋นเพื่อไขความลับ ออกอากาศทาง KBS2 เมื่อวันที่ 14 เมษายน 2021 และออกอากาศในวันพุธและพฤหัสบดี เวลา 21:30 น.
เนื้อเรื่อง.
ฮง จี-อา (จัง นารา) เป็นนายหน้าอสังหาริมทรัพย์และหมอผี เธอเป็นเจ้าของ Daebak Real Estate เธอสืบทอดความสามารถในการขับไล่ผีจากแม่ของเธอ ซึ่งเสียชีวิตไปนานแล้ว
โอ อิน-บ็อม (ช็อง ยง-ฮวา) เป็นนักต้มตุ๋นที่ใช้ผีเป็นเครื่องมือเพื่อหารายได้ เขามีอดีตที่น่าเศร้าที่อาของเขาเสียชีวิตอย่างเป็นปริศนา
ฮง จี-อา และ โอ อิน-บ็อม ร่วมมือกันไขความลับเบื้องหลังการตายของแม่ของเธอและอาของเขาเมื่อ 20 ปีที่แล้ว
ประธานบริษัทโดฮักคอนสตรัคชั่น เขาต้องได้ในสิ่งที่เขาต้องการไม่ว่าอะไรจะเกิดขึ้น เขามีส่วนเกี่ยวข้องกับการตายของอาของ โอ อิน-บ็อม
โทตี้มิวสิกอวอร์ดส์ 2021

โทตี้มิวสิกอวอร์ดส์ 2021  เป็นงานประกาศผลรางวัลสำหรับเพลงไทยแนวไทยป็อป ประจำปี พ.ศ. 2564 มอบรางวัลให้แก่ศิลปินและคนเบื้องหลังในสาขาต่าง ๆ ซึ่งต่อยอดมาจากรายการที-ป็อปสเตจโชว์ จัดขึ้นโดย บริษัท ทีป๊อป อินคอร์ปอเรชั่น จำกัด (ร่วมทุนกันระหว่างบริษัท เอสซีบี เอกซ์ จำกัด (มหาชน) และ บริษัท เวิร์คพอยท์ เอ็นเทอร์เทนเมนท์ จำกัด (มหาชน)) ในวันที่ 28 กุมภาพันธ์ พ.ศ. 2565 ณ โรงละครเคแบงก์สยามพิฆเนศ 
รางวัลความสำเร็จสูงสุด.
รางวัลความสำเร็จสูงสุด (Lifetime Achievement Award) เป็นรางวัลพิเศษ ที่มอบให้กับศิลปินที่ประสบความสำเร็จในวงการเพลง รวมถึงเป็นแรงบันดาลใจให้กับศิลปินคนอื่น ๆ ผู้ที่ได้รางวัล ได้แก่
รายชื่อศิลปินและเพลงที่ได้รับการเสนอชื่อเข้าชิงรางวัล.
รางวัลประเภทยอดเยี่ยม.
รางวัลมาจากการคัดเลือกโดยคณะกรรมการทั้ง 5 คน ได้แก่ ยุทธนา บุญอ้อม, อนันต์ ลือประดิษฐ์, วราฤทธิ์ มังคลานนท์, พรเทพ แซ่เฮง และ วรเชษฐ ไพศาขมาศ
สำหรับผู้ได้รับรางวัลแสดงเป็น ตัวหนา
รางวัลประเภทยอดนิยม.
ประเภทรางวัลยอดนิยม ตัดสินจากการโหวตและการเพิ่มยอดสตรีม ของผู้ชมและผู้ฟัง
สำหรับผู้ได้รับรางวัลแสดงเป็น ตัวหนา
คิม ฮเย-ซู

คิม ฮเย-ซู (เกาหลี: ; เกิด 5 กันยายน 1970) เป็นหนึ่งในนักแสดงหญิงแถวหน้าชาวเกาหลีใต้ โดยมีผลงานโดดเด่นจากภาพยนตร์เรื่อง "Tazza : The High Rollers" (2006), "The Thieves" (2012), "The Face Reader" (2013), "Coin Locker Girl" (2015) โดยภาพยนตร์เรื่องนี้ได้รับเลือกให้ฉายในเทศกาลภาพยนตร์เมืองคานส์ปี 2015 นอกจากนี้เธอยังมีผลงานที่ประสบความสำเร็จทางละครโทรทัศน์มากมาย เช่น "Signal" (2016), "Hyena" (2020), "Juvenile Justice" (2022) และ "Under the Queen's Umbrella (ใต้ร่มราชินี)" (2022)
โรเบิร์ต เน็ปเปอร์

โรเบิร์ต ไลล์ เน็ปเปอร์ (เกิดวันที่ 8 กรกฎาคม ค.ศ. 1959) เป็นนักแสดงชาวอเมริกัน ผู้เป็นที่รู้จักจากการรับบท "ทีโอดอร์ แบ็กเวลล์" หรือ "ที-แบ็ก" ในละครชุดเรื่อง "แผนลับแหกคุกนรก" (2005–2009, 2017) ที่ทำให้เขาได้รับการเสนอชื่อให้เข้าชิงรางวัลแซตเทลไลต์ อวอร์ด สาขานักแสดงสมทบชายยอดเยี่ยม รวมถึงการรับบท "แซมมวล ซัลลิแวน" ในละครชุดเรื่อง "ฮีโรส์ ซีซัน 4" (2009–2010), บท แองกัส แม็กดันนา ใน "สืบ กลืน สมอง" (2015–2018) โดยนอกจากละครโทรทัศน์แล้วเขายังมีผลงานทางภาพยนตร์ที่ประสบความสำเร็จเรื่องอื่นๆเช่นการรับบท "ยูริ มาร์กลอฟ" หัวหน้าสายลับแห่งหน่วยความมั่นคงกลางของรัสเซีย ใน "ฮิตแมน" (2007), "ทรานส์พอร์เตอร์ 3 เพชฌฆาต สัญชาติเทอร์โบ" (2008), บท นาวาตรีแห่งซีลทีมซิกซ์ ใน "เจอโรนีโม รหัสรบโลกสะท้าน" (2012), บท "อันโตนิอุส" ใน "เกมล่าเกม:ม็อกกิ้งเจย์ ภาค 1 และ 2", ฮาร์ด ทาร์เก็ต คนแกร่ง ทะลวงเดี่ยว ภาค 2 , "แจ็ค รีชเชอร์ 
ยอดคนสืบระห่ำ 2" (2016) และ "รีเดมพ์ชั่น เดย์ วันถอนแค้นไถ่ชีวิต" (2021)
การเป็นนักแสดง.
โรเบิร์ต เน็ปเปอร์ เริ่มต้นมีผลงานการแสดงในปี 1986 ด้วยการเป็นตัวประกอบที่มีบทเล็กๆน้อยๆในละครโทรทัศน์ของช่องโชว์ไทม์ และ เอ็นบีซี โดยในปีต่อมาเขาได้ร่วมแสดงในละครโทรทัศน์ที่ประสบความสำเร็จของช่องซีบีเอสหลายเรื่อง เช่น "ทัวร์ ออฟ ดิวตี" และ "แดนสนธยา" ปี 2 รวมถึงการรับบท "ไวแอตต์ มิลเลอร์" ในละครโทรทัศน์แนวไซไฟที่ได้รับความนิยมอย่าง "สตาร์ เทรค:เดอะ เน็กซ์ เจเนอเรชั่น" 
ในยุคคริสต์ทศวรรษ 1990 เขาได้รับบทที่เด่นขึ้นเมื่อได้แสดงในภาพยนตร์เรื่อง "ล่าล้างแค้น แหกกฎเถื่อน ภาค 2" (1990), "แฟนท่อมส์ อสุรกาย..ดูดล้างเมือง" (1998) รวมถึงยังได้ร่วมแสดงในละครโทรทัศน์ที่ได้รับความนิยมเรื่องอื่นๆ เช่น "ลอว์แอนด์ออร์เดอร์ ปี 6" (1995), "อีอาร์ ปี 4" (1998) และการได้กลับไปแสดงในละครชุดสตาร์ เทรคอีกครั้งในภาค " ปี 6" (1999)
โดยในยุคคริสต์ทศวรรษ 2000 ถือเป็นช่วงที่เขาประสบความสำเร็จในแวดวงโทรทัศน์อย่างมาก เมื่อเขาได้แสดงในละครโทรทัศน์ของช่องเอชบีโอเรื่อง "คาร์นิวัล นรกลวง สวรรค์อำมหิต" (2003–2005), ภาพยนตร์ทางโทรทัศน์เรื่อง "สปีชี่ส์ 3 สายพันธุ์มฤตยู กำเนิดใหม่พันธุ์นรก" และ ร่วมแสดงใน " ปี 3" (2004) ซึ่งผลงานที่ทำให้เขาโด่งดังจนเป็นที่รู้จักอย่างกว้างขวางในวงการละครโทรทัศน์คือการรับบท "ทีโอดอร์ แบ็กเวลล์" หรือ "ที-แบ็ก" นักโทษอาชญากรโรคจิต ผู้มีความฉลาดแกมโกง และมีพฤติกรรมรุนแรง ซึ่งเป็นหนึ่งในตัวละครหลักในเรื่อง "แผนลับแหกคุกนรก" ทั้ง 5 ซีซั่น โดยจากบทบาทดังกล่าวทำให้เขาถูกเสนอชื่อเข้าชิงรางวัลแซทเทลไลต์ อวอร์ด สาขานักแสดงสมทบชายยอดเยี่ยม ก่อนจะได้แสดงในภาพยนตร์ที่ประสบความสำเร็จทางรายได้อย่างสูงเรื่อง "ฮิตแมน" (2007), "ทรานส์พอร์เตอร์ 3 เพชฌฆาต สัญชาติเทอร์โบ" และ "วันพิฆาตสะกดโลก" (2008) จากนั้นเขาได้รับบท "แซมมวล ซัลลิแวน" วายร้ายที่เป็นตัวละครหลักในละครชุดเรื่อง "ฮีโรส์ ซีซัน 4" (2009–2010)
ในปี 2012 เขาแสดงในภาพยนตร์ที่เผยแพร่ทางช่องเนชั่นแนลจีโอกราฟิกเรื่อง "เจอโรนีโม รหัสรบโลกสะท้าน" และปีต่อมาเขายังได้ร่วมแสดงในภาพยนตร์เรื่อง "อาร์.ไอ.พี.ดี.หน่วยพิฆาตสยบวิญญาณ" ก่อนที่จะได้ร่วมแสดงใน "เกมล่าเกม:ม็อกกิ้งเจย์ ภาค 1 และ 2" ในบท "อันโตนิอุส" 
โดยนอกจากผลงานการแสดงแล้วเขายังมีผลงานการพากย์เสียงตัวละครในภาพยนตร์แอนิเมชันของวอลต์ ดิสนีย์เรื่อง "คนค่อมแห่งนอเทรอดาม" (1996) โดยพากย์เสียงเป็น ทหารของโกลด ฟร็อลโล และพากย์เสียงตัวละครใน "เรื่องจริงของหนูน้อยหมวกแดง"
ประธานาธิบดีออสเตรีย

ประธานาธิบดีออสเตรีย หรือ ประธานาธิบดีแห่งสาธารณรัฐออสเตรีย  เป็นประมุขแห่งรัฐของประเทศออสเตรีย แม้ว่าตามรัฐธรรมนูญจะมีอำนาจมาก แต่ทางปฏิบัติกลับเป็นเพียงตำแหน่งทางพิธีการและเป็นสัญลักษณ์ไม่ได้มีอำนาจจริง
สำนักงานของประธานาธิบดีก่อตั้งขึ้นใน พ.ศ. 2463 หลังจากการล่มสลายของจักรวรรดิออสเตรีย-ฮังการีและจักรวรรดิฮาพส์บวร์คใน พ.ศ. 2461 ประธานาธิบดีในฐานะประมุข เป็นตำแหน่งที่สืบต่อจากประธานสภาร่างรัฐธรรมนูญซึ่งเป็นสภานิติบัญญัติเฉพาะกาลหลังรัฐราชาธิปไตย เดิมทีมีจุดประสงค์เพื่อให้ชาวออสเตรียได้รับเลือกโดยตรงผ่านการใช้สิทธิออกเสียงเลือกตั้งทั่วไปทุก ๆ หกปี ประธานาธิบดีได้รับแต่งตั้งจากสภานิติบัญญัติแห่งสหพันธรัฐ จนถึง พ.ศ. 2494 เมื่อเทโอดอร์ เคอร์เนอร์ ได้เป็นประธานาธิบดีคนแรกผ่านการเลือกตั้งทางตรง 
ประธานาธิบดีมีอำนาจแต่งตั้งนายกรัฐมนตรี รองนายกรัฐมนตรี รัฐมนตรี เลขาธิการแห่งรัฐ และผู้พิพากษาศาลฎีกา ประธานาธิบดียังสามารถถอดนายกรัฐมนตรีและคณะรัฐมนตรีเมื่อใดก็ได้ นอกจากนี้ ประธานาธิบดียังสามารถลงนามในร่างกฎหมายและมีอำนาจในการยุบสภาแห่งชาติและสภานิติบัญญัติแห่งรัฐ ลงนามในสนธิสัญญากับต่างประเทศ ปกครองโดยใช้พระราชกฤษฎีกา และการสั่งการกองทัพ อย่างไรก็ตาม อำนาจเหล่านี้ส่วนใหญ่ไม่เคยถูกนำมาใช้ นอกจากนี้ ประธานาธิบดีมีลำดับความลำคัญเป็นอันดับหนึ่ง นำหน้าประธานรัฐสภาและนายกรัฐมนตรี
ที่พักหลักและสถานที่ทำงานของประธานาธิบดีคือเลโอพ็อลดีเนอวิงในพระราชวังโฮฟบวร์ค กรุงเวียนนา
ฮาทาชิ โนะ มอร์นิงมูซูเมะ

ฮาทาชิ โนะ มอร์นิงมูซูเมะ  เป็นมินิอัลบั้มชุดที่ 2 ของมอร์นิงมูซูเมะ ภายใต้ชื่อ "มอร์นิงมูซูเมะ ทเวนทิเอ็ธ" เพื่อเป็นการครบรอบ 20 ปีของการก่อตั้งวง วางจำหน่ายวันที่ 7 กุมภาพันธ์ พ.ศ. 2561
โดยวางจำหน่ายในรูปแบบซีดีปกติและรูปแบบซีดีกับดีวีดีลิมิเต็ด
สมาชิก.
มอร์นิงมูซูเมะ ทเวนทิเอ็ธ.
 รุ่นที่ 1 
 รุ่นที่ 9 
 รุ่นที่ 10 
 รุ่นที่ 11 
 รุ่นที่ 12 
 รุ่นที่ 13 
 รุ่นที่ 14 
อดีตสมาชิกของมอร์นิงมูซูเมะ.
รุ่นที่ 2
รุ่นที่ 4
รุ่นที่ 5
รุ่นที่ 6
รุ่นที่ 10
หอส่งสัญญาณโทรทัศน์เคียฟ

หอส่งสัญญาณโทรทัศน์เคียฟ  หรือ หอส่งสัญญาณโทรทัศน์  เป็นหอส่งสัญญาณโทรทัศน์ทรงแลตทิซ ความสูง ในเคียฟ ประเทศยูเครน และเป็นสิ่งก่อสร้างที่สูงที่สุดในประเทศ หอคอยใช้เพื่อการส่งสัญญาณวิทยุและโทรทัศน์ และไม่เปิดให้สาธารณชนเข้าเยี่ยมชมหรือขึ้นหอคอย หอคอยเคยเป็นหอคอยเหล็กเดี่ยวที่สูงที่สุดในโลก จนกระทั่งในปี 2012 ถูกทำลายสถิติโดยโตเกียวสกายทรีในประเทศญี่ปุ่น
หอคอยเริ่มก่อสร้างในปี 1968 แล้วเสร็จในปี 1973 มูลค่าก่อสร้าง 12 ล้านดอลล่าร์สหรัฐ หอคอยมีความพิเศษโดดเด่นที่โครงสร้างของหอไม่ใช้ตัวยึดเชิงกล (mechanical fastener) เช่นหมุดย้ำ (rivet) แต่ทุกมุม ท่อ และโครงสร้างของหอนั้นยึดเข้าด้วยกันด้วยการเชื่อมโลหะทั้งหมด หอคอยนี้ถือเป็นหอคอยแรกในโลกที่โครงสร้างสร้างขึ้นโดยใช้การเชื่อมโลหะเข้ากันทั้งหมด
แรกเริ่ม หอคอยนี้ออกแบบมาเพื่อสร้างในมอสโกซึ่งในเวลานั้นเป็นเมืองหลวงของสหภาพโซเวียต แต่ทางการมอสโกขอหอคอยที่ดูทึบตันกว่านี้ และหอคอยดังที่ทางการร้องขอก็ได้สร้างขึ้นในที่สุด ซึ่งก็คือหอคอยออสตันคีโน ต่อมาเมื่อเคียฟต้องการมีหอส่งสัญญาณของตนเองจึงมีการพิจารณาโครงการหอคอยนี้ใหม่อีกครั้ง ทางการโซเวียตมีคำสั่งให้ลดความสูงของหอคอยใหม่ในเคียฟนี้ลง 30% เพื่อที่จะได้ไม่สูงเท่าหอคอยในมอสโก หอคอยสร้างขึ้นบนพื้นที่ที่อดีตคือสุสานชาวยิวใน[[Lukyanivka (neighborhood)|ลูเกียนิวกา]]หลังสุสานปิดตัวอย่างเป็นทางการในปี 1966 และได้มีการจัดแจงให้ญาติมาจัดการย้ายศพในสุสานไปฝังที่สุสานอื่น แต่ศพจำนวนมากไม่ได้ถูกย้ายออกเนื่องจากมีชาวยิวในเคียฟจำนวนมากที่เสียชีวิตไปใน[[บาบึนยาร์|การสังหารหมู่ที่บาบึนยาร์]] สำหรับศพที่ไม่ได้ย้ายออก ได้ใช้การทุบป้ายหลุมศพออกแทน
ในวันที่ 1 มีนาคม 2022 หอคอยถูกโจมตีด้วยขีปนาวุธจากกองทัพรัสเซียซึ่ง[[Battle of Kyiv (2022)|พยายามเข้ารุกเคียฟ]]ระหว่าง[[2022 Russian invasion of Ukraine|การรุกรานยูเครนโดยรัสเซีย]] ส่งผลให้มีผู้เสียชีวิตจากการโจมตีหอคอยห้าราย [[Anton Herashchenko|อันตอน แฮรัชแชนกอ]] ที่ปรึกษารัฐยูเครน ระบุว่าเป็นความพยายามของกองทัพรัสเซียที่จะรบกวนการส่งสัญญาณสื่อสาร สำนักข่าว "[[The Kyiv Independent|เดอะเคียฟอินดิเพนเดนต์]]" ระบุว่าช่องโทรทัศน์ยูเครนถูกตัดการเผยแพร่จากการโจมตีครั้งนี้ [[Ministry of Foreign Affairs (Ukraine)|รัฐมนตรีการต่างประเทศยูเครน]]ประณามการโจมตีครั้งนี้ว่าป่าเถื่อน เนื่องจากหอคอยตั้งอยู่ติดกันกับอนุสรณ์สถาน[[The Holocaust in Ukraine|ผู้เสียชีวิตจากการฆ่าล้างเผ่าพันธุ์]][[บาบึนยาร์]]
สำนักงานจัดการทรัพย์สิน จุฬาลงกรณ์มหาวิทยาลัย

สำนักงานจัดการทรัพย์สิน จุฬาลงกรณ์มหาวิทยาลัย (อักษรย่อ: PMCU) เป็นแผนกธุรการของจุฬาลงกรณ์มหาวิทยาลัย ซึ่งรับผิดชอบในการบริหารพอร์ตอสังหาริมทรัพย์ โดยรวมถึงพื้นที่ในใจกลางกรุงเทพฯ ที่พระบาทสมเด็จพระมงกุฎเกล้าเจ้าอยู่หัวผู้ก่อตั้ง ทรงจัดสรรพระราชทาน ทั้งนี้ สำนักงานจัดการทรัพย์สิน จุฬาลงกรณ์มหาวิทยาลัย บริหารจัดการย่านชุมชนและพื้นที่การค้า เช่น สยามสแควร์ ย่านสามย่าน และสวนหลวง (ถนนบรรทัดทอง) ตลอดจนที่ดินให้เช่าแก่ห้างสรรพสินค้าและการพัฒนาเชิงพาณิชย์ เช่น เอ็มบีเคเซ็นเตอร์, จัตุรัสจามจุรี และสามย่านมิตรทาวน์
ประวัติ.
มหาวิทยาลัยเริ่มพัฒนาอสังหาริมทรัพย์เชิงพาณิชย์ใน พ.ศ. 2506 โดยมีสวนหลวงและย่านสามย่านรายรอบมหาวิทยาลัย ส่วนการพัฒนาสยามสแควร์เป็นพื้นที่ค้าปลีกเกิดขึ้นใน พ.ศ. 2507 ต้นเค้าของสำนักงานจัดการทรัพย์สิน จุฬาลงกรณ์มหาวิทยาลัย ได้รับการก่อตั้งในฐานะที่ทำการเมื่อ พ.ศ. 2511 และได้รับการจัดโครงสร้างใหม่เป็นหน่วยงานอิสระในการบริหารเมื่อ พ.ศ. 2516
ในคริสต์ทศวรรษ 2010 สำนักงานจัดการทรัพย์สิน จุฬาลงกรณ์มหาวิทยาลัย ได้ดำเนินการปรับปรุงพื้นที่สวนหลวงและสามย่านใหม่อย่างกว้างขวาง ทำให้เกิดการวิจารณ์เรื่องการแบ่งพื้นที่ โดยทำให้ย่านเก่าแก่และแหล่งวัฒนธรรมต้องเสียไป
ทายาทพันธุ์ข้าวเหนียว

ทายาทพันธุ์ข้าวเหนียว เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ วัน สามสิบเอ็ด เค้าโครงเรื่องโดย บุตรรัตน์ บุตรพรม บทโทรทัศน์โดย จันทร์พันแสง นำแสดงโดย ไผ่ พงศธร, ต่าย อรทัย,หญิงลี ศรีจุมพล, รุ่งรัตน์ เหม็งพานิช, วิทยา เทพทิพย์ และ จารุณี สุขสวัสดิ์ เรื่องนี้ใช้วิธีถ่ายทำไปพร้อม ๆ กับออกอากาศกำกับการแสดงโดย บรรเจิด พุทธโศภิษฐ์
เรตติ้ง.
สีเขียว แสดงเรตติ้งสูงสุด สีแดง แสดงเรตติ้งต่ำสุด และ สีน้ำเงิน แสดงเรตติ้งเฉลี่ย
โคอิโนะ แดนซ์ไซต์

โคอิโนะ แดนซ์ไซต์  เป็นเพลงซิงเกิลลำดับที่ 8 ของมอร์นิงมูซูเมะ วางจำหน่ายวันที่ 26 มกราคม พ.ศ. 2543
"โคอิโนะ แดนซ์ไซต์" เป็นที่มาที่ไปของประโยคคำว่า "เซ็กซีบีม!"(セクシービーム!) ซึ่งกลายเป็นวลีของสมาชิกรุ่นที่ 2 มาริ ยางูจิ
สมาชิก.
รุ่นที่ 1
รุ่นที่ 2
รุ่นที่ 3
เมื่อคุณพระมาตกหลุมรักฉัน

เมื่อคุณพระมาตกหลุมรักฉัน  เป็นละครโทรทัศน์ญี่ปุ่นจาก ฟูจิทีวี ในปี 2015 นำแสดงโดย ซาโตมิ อิชิฮาระ และ โทโมฮิซะ ยามาชิตะ ละครสร้างจากการ์ตูนมังงะเรื่อง From Five to Nine โดย มิกิ ไอฮาระ ออกอากาศตั้งแต่วันที่ 12 ตุลาคม พ.ศ. 2558 ถึง 14 ธันวาคม พ.ศ. 2558 มีทั้งหมด 10 ตอน ตอนแรกได้เรตติ้งผู้ชม 12.6% ใน ภูมิภาคคันโต
เนื้อเรื่อง.
จุนโกะ ซากูระบะ (ซาโตมิ อิชิฮาระ) เป็นครูสอนภาษาอังกฤษอายุ 29 ปีที่ใฝ่ฝันจะทำงานในนิวยอร์ก อยู่มาวันหนึ่ง เธอเกิดเหตุที่น่าอับอาย จนทำให้เธอได้พบกับพระสงฆ์รูปงามระหว่างพิธีศพที่วัดแห่งหนึ่ง เธอหวังว่าจะไม่ได้พบกับเขาอีก ต่อมาเธอถูกครอบครัวหลอกและถูกบังคับให้ไปนัดดูตัว อีกฝ่ายไม่ใช่ใครอื่นนอกจากพระภิกษุรูปนั้น ทากาเนะ โฮชิกาวะ (โทโมฮิซะ ยามาชิตะ)
สถานีบางรักน้อยท่าอิฐ

สถานีบางรักน้อยท่าอิฐ (รหัส: PP06) เป็นสถานีรถไฟฟ้าลอยฟ้าในเส้นทางสายรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในเขตอำเภอเมืองนนทบุรี จังหวัดนนทบุรี และมีอาคารจอดแล้วจรที่สามารถจอดรถได้ 1,076 คัน
ที่ตั้ง.
สถานีบางรักน้อยท่าอิฐตั้งอยู่เหนือถนนรัตนาธิเบศร์ ใกล้กับทางแยกไทรม้าและอาคารจอดแล้วจรสถานีบางรักน้อยท่าอิฐ ในพื้นที่หมู่ที่ 3 บ้านบางรักน้อย และหมู่ที่ 4 บ้านบางรักน้อย ตำบลบางรักน้อย อำเภอเมืองนนทบุรี จังหวัดนนทบุรี
รายละเอียด.
สีสัญลักษณ์.
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
รูปแบบ.
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชั้นชานชาลา
ทางเข้า–ออก.
มีทางขึ้นลง 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
รถโดยสารประจำทาง.
ถนนรัตนาธิเบศร์.
! สายที่
! เขตการเดินรถที่
! จุดเริ่มต้น
! จุดสิ้นสุด
! ประเภทของรถที่ให้บริการ
!ผู้ให้บริการ
! หมายเหตุ
การเชื่อมต่อกับระบบขนส่งมวลชนอื่น.
ในอนาคตสถานีบางรักน้อยท่าอิฐแห่งนี้ มีแผนเชื่อมต่อกับสถานีบางรักน้อยท่าอิฐอีกแห่งหนึ่งของโครงการรถไฟฟ้าบีทีเอส สายสีลม ช่วงบางหว้า–ตลิ่งชัน–ท่าอิฐ ซึ่งจะทำให้สถานีบางรักน้อยท่าอิฐของสายฉลองรัชธรรมเป็นหนึ่งในสองจุดเชื่อมต่อสำคัญที่จะขนส่งผู้โดยสารจากชานเมืองทางทิศตะวันตกเฉียงเหนือ เข้าสู่พื้นที่ย่านราชพฤกษ์ ที่เต็มไปด้วยหมู่บ้านจัดสรรราคาสูง รวมถึงพื้นที่เขตเศรษฐกิจใจกลางกรุงเทพมหานครทั่งฝั่งธนบุรี และฝั่งพระนคร บริเวณย่านสาทรได้อย่างรวดเร็ว ปัจจุบันโครงการสายสีลมอยู่ในระหว่างการออกแบบโครงการ
ชิซากิ โมริโตะ

ชิซากิ โมริโตะ (#เปลี่ยนทาง , เกิดวันที่ 19 กุมภาพันธ์ พ.ศ. 2543) เป็นนักร้องหญิงชาวญี่ปุ่น เธอเคยเป็นอดีตสมาชิกของคันทรีเกิร์ล และอดีตสมาชิกรุ่นที่ 14 ของมอร์นิงมูซูเมะเพียงผู้เดียว
ประวัติการทำงาน.
ในช่วงกลางปี พ.ศ. 2557 โมริโตะได้เข้าร่วมโครงการ "มอร์นิงมูซูเมะ'14 <โกลเด็น> ออดิชัน" เพื่อที่เธอจะได้เป็นหนึ่งในสมาชิกรุ่นที่ 12 แต่เธอตกรอบในโครงการนี้ไป
วันที่ 5 พฤศจิกายน ได้มีการประกาศว่า โมริโตะจะเข้าร่วมวงคันทรีมูซูเมะ ที่ได้ฟื้นฟูขึ้นมาอีกครั้งและเปลี่ยนใช้ชื่อวงใหม่ว่า "คันทรีเกิร์ล"
วันที่ 26 มิถุนายน พ.ศ. 2560 ในช่วงพิเศษของรายการ "เฮลโล! โปรเจกต์ สเตชัน" ได้มีการออกมาเปิดเผยว่า โมริโตะจะเข้าร่วมวงมอร์นิงมูซูเมะในฐานะสมาชิกรุ่นที่ 14 ซึ่งเธอจะทำงานควบคู่กับวงคันทรีเกิร์ลด้วย
วันที่ 26 ธันวาคม พ.ศ. 2562 วงคันทรีเกิร์ลได้ประกาศยุติกิจกรรมทั้งหมด ส่วนโมริโตะนั้นได้สำเร็จการศึกษาจากคันทรีเกิร์ลในเวลาต่อมา หลังจากนั้นเธอได้ทำกิจกรรมในฐานะสมาชิกของมอร์นิงมูซูเมะและเป็นสมาชิกของคันทรีเกิร์ลเพียงผู้เดียวที่ยังอยู่ในสังกัดเฮลโล! โปรเจกต์ภายในช่วงสิ้นปี พ.ศ. 2563 ยกเว้นมานากะ อินาบะ อดีตสมาชิกของคันทรีเกิร์ล
วันที่ 28 กุมภาพันธ์ พ.ศ. 2565 โมริโตะได้ประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยเหตุผลของเธอคือ ไปศึกษาภาษาอังกฤษที่ต่างประเทศ เพราะในช่วงที่เธอกำลังนึกถึงอนาคต เธอจึงได้คิดเกี่ยวกับการเรียนภาษาอังกฤษอย่างจริงจัง ซึ่งเธอสนใจและศึกษาด้วยตัวเองอย่างเล็กน้อย เพื่อทำให้เธอได้มีความมั่นใจในตัวเองมากขึ้น โดยก่อนหน้านั้นเธอคิดที่จะตัดสินใจสำเร็จการศึกษาจากมอร์นิงมูซูเมะในปี พ.ศ. 2564 แต่เนื่องจากการแพร่ระบาดของโควิด-19 จึงทำให้เธอได้เลื่อนการตัดสินใจครั้งนั้นออกไป ซึ่งเธอได้กำหนดวันที่สำเร็จการศึกษาในวันที่ 20 มิถุนายนปีเดียวกัน ในคอนเสิร์ต "มอร์นิงมูซูเมะ'22 คอนเสิร์ตทัวร์ ~เนเวอร์บีนเบ็ทเตอร์!~" ที่นิปปงบูโดกัน หลังจากที่สำเร็จการศึกษาแล้ว เธอจะใช้เวลาศึกษาอยู่ที่ต่างประเทศเป็นเวลาหนึ่งปีครึ่งและหลังจากนั้นเธอจะกลับมาอยู่ในวงการบันเทิงอีกครั้งภายใต้สังกัด
วันที่ 20 มิถุนายน โมริโตะได้สำเร็จการศึกษาจากมอร์นิงมูซูเมะและเฮลโล โปรเจกต์ ในคอนเสิร์ต "มอร์นิงมูซูเมะ'22 คอนเสิร์ตทัวร์ ~เนเวอร์บีทเบ็ตเตอร์!~ โมริโตะ ชิซากิ ซตสึเงียวสเปเชียล" ซึ่งได้จัดขึ้นที่นิปปงบูโดกัน
เมื่อวันที่ 17 ตุลาคม โมริโตะปรากฏตัวครั้งแรกหลังจาก 4 เดือนที่จบการศึกษาจากมอร์นิงมูซูเมะและเฮลโล! โปรเจกต์ในช่องยูทูบที่ชื่อว่า "Hello! Ryuugaku Channel ~Study Abroad~ โดยในคลิปวิดีโอนั้นเธอได้เปิดเผยว่าเธอกำลังศึกษาอยู่ที่ต่างประเทศในฮาวาย ตั้งแต่นั้นมาเธอยังคงโพสต์คลิปวีดิโอในช่องยูทูบควบคู่ไปกับซากิ นากาจิมะ จนกระทั่งวันที่ 11 พฤศจิกายน พ.ศ. 2566 เธอได้จบการศึกษาและกลับเข้าสู่วงการบันเทิงญี่ปุ่นอีกครั้ง
ผลงาน.
"ผลงานที่โมริโตะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
ดรีมมอร์นิงมูซูเมะ

ดรีมมอร์นิงมูซูเมะ  เป็นวงไอดอลหญิงที่มีอดีตสมาชิกของมอร์นิงมูซูเมะทั้ง 10 คน ก่อตั้งวงในปี พ.ศ. 2554
ในระหว่างการก่อตั้งวงนั้น โนโซมิ สึจิอดีตสมาชิกรุ่นที่ 4 ได้ถูกวางแผนให้เธอเป็นสมาชิกอีกคนของดรีมมอร์นิงมูซูเมะ แต่เธอได้ปฏิเสธไปโดยเหตุผลของเธอคือเธอต้องการใช้เวลาอยู่กับลูกของเธอ
ประวัติ.
ดรีมมอร์นิงมูซูเมะได้เปิดตัวในเดือนเมษายน พ.ศ. 2554 ด้วยอัลบั้มโดริมูซุ1 ซึ่งอยู่ในอันดับที่ 10 ในชาร์ตอัลบั้มเพลงประจำสัปดาห์ของโอริคอน
วันที่ 24 กันยายน ดรีมมอร์นิงมูซูเมะได้เริ่มทัวร์คอนเสิร์ตทั่วประเทศเป็นครั้งแรก ถึงแม้ว่ามิกิ ฟูจิโมโตะจะไม่ได้ร่วมแสดงด้วยเนื่องจากลาพักคลอด
ต่อมา ดรีมมอร์นิงมูซูเมะได้ปล่อยผลงานเพลงซิงเกิลแรกที่มีชื่อว่า "ไชนิงบัตเตอร์ฟลาย" วางจำหน่ายเมื่อวันที่ 15 กุมภาพันธ์ พ.ศ. 2555
สยบฟ้าพิชิตปฐพี

สยบฟ้าพิชิตปฐพี  เป็นละครโทรทัศน์จีนปี ค.ศ. 2018 ที่สร้างจากนวนิยายเรื่อง Jiang Ye โดย เหมา หนี่ นำแสดงโดย เฉิน เฟย์ยฺหวี่ และ ซ่ง อี้เหริน ซีรีส์นี้ออกอากาศทางเทนเซ็นต์ วิดีโอ ตั้งแต่วันที่ 31 ตุลาคม ค.ศ. 2018 ซีซั่นที่ 2 ออกอากาศตั้งแต่วันที่ 13 มกราคม ค.ศ. 2020 โดยมีดีแลน หวังแทนที่ เฉิน เฟย์ยฺหวี่ ในฐานะนักแสดงนำ
เนื้อเรื่อง.
เรื่องราวเกิดขึ้นในราชวงศ์ถัง เมื่อครอบครัวหนึ่งถูกสังหารอย่างไม่ยุติธรรมโดยแม่ทัพผู้ยิ่งใหญ่ มีเพียงเด็กหนุ่มชื่อหนิงเชวี่ยเท่านั้นที่รอดมาได้ เด็กหนุ่มเป็นอดีตแชมป์คณิตศาสตร์โอลิมปิกในปัจจุบันแต่กลับมาเกิดใหม่ในโลกอดีต เขาสามารถเอาชีวิตรอดในป่าได้ด้วยสติปัญญา อยู่มาวันหนึ่งเขานำเด็กหญิงตัวเล็ก ๆ คนหนึ่งชื่อ ซังซัง ออกมาจากซากศพ ตั้งแต่วันนั้นพวกเขาทั้งสองก็แยกจากกันไม่ได้ หนิงเชวี่ย เข้าร่วมกองทัพชายแดนและในที่สุดก็กลายเป็นผู้ติดตามของ เจ้าหญิง หลี่ หยี ขณะที่เธอเดินทางกลับไปยังเมืองหลวง เขาค้นพบสำนักอักษร ซึ่งนำเขาและ ซังซัง ไปสู่การผจญภัยที่น่าอัศจรรย์มากมาย
เมื่อ ซังซัง ป่วยด้วยอาการป่วยลึกลับ หนิงเชวี่ยจึงพาเธอไปหาหมอ จึงทำให้เขาได้รู้ความจริงว่า ซังซัง คือร่างอวตารของ ยงเย่อ (Eternal Night) สิ่งมีชีวิตลึกลับและทรงพลังที่ได้รับการพยากรณ์ว่าจะทำให้เกิดความวุ่นวาย
การผลิต.
บทประพันธ์ของสยบฟ้าพิชิตปฐพี ได้รับรางวัลเหรียญทองที่งานรางวัลวรรณกรรมทางอินเทอร์เน็ต และมีรายงานว่าใช้เวลาสองปีกว่าจะเสร็จสมบูรณ์ ผู้เขียนบทคือ สฺวี หรุน ซึ่งเคยเขียนบทละครโทรทัศน์ที่มีชื่อเสียงเช่น Records of Kangxi's Travel Incognito และ Maritime Silk Road ทีมผู้ผลิตยังได้เชิญ Yoshitaka Amano ให้ทำหน้าที่เป็นผู้กำกับคอนเซปต์ของซีรีส์ และ John Bruno เป็นผู้กำกับสเปเชียลเอฟเฟกต์
ซีรีส์เริ่มถ่ายทำที่มณฑลซินเจียง และมณฑลกุ้ยโจว ในเดือนสิงหาคม ปี ค.ศ. 2017 และเสร็จสิ้นการถ่ายทำในเดือนกุมภาพันธ์ ปี ค.ศ. 2018
แดร์ฌปรอม

แดร์ฌปรอม  หรือ กอสปรอม  หรือชื่อเต็มว่า อาคารอุตสาหกรรมแห่งรัฐ  เป็นหมู่อาคารสถาปัตยกรรมคอนสตรักติวิสต์ ตั้งอยู่ที่จัตุรัสเสรีภาพในเมืองคาร์กิว ประเทศยูเครน อาคารสร้างขึ้นในสมัยโซเวียตเมื่อปี 1928 และกลายมาเป็นตึกระฟ้าแห่งแรกของสหภาพโซเวียตด้วยความสูง 13 ชั้น
แดร์ฌปรอมถือเป็นชิ้นงานสำคัญหนึ่งของขบวนการสถาปัตยกรรมโลกที่เกิดขึ้นใหม่ในครึ่งแรกของศตวรรษที่ 20 ปัจจุบันอาคารได้รับการขึ้นทะเบียนในรายชื่อแหล่งมรดกโลกเบื้องต้นของยูเนสโก ลักษณะของอาคารซึ่งใช้คอนกรีตในการก่อสร้าง และระบบทางเดินเหนือศีรษะและหอแยก ๆ ที่เชื่อมต่อกันถือว่าล้ำสมัยมากในยุคนั้น เรย์เนอร์ แบนัม จัดให้อาคารนี้เป็นหนึ่งในหมุดหมายสำคัญในประวัติศาสตร์สถาปัตยกรรมของทศวรรษ 1920 ในงานเชียน "Theory and Design in the First Machine Age" ของเขา และเปรียบเทียบอาคารที่ใกล้เคียงที่สุดในระดับเดียวกันว่ามีเพียงเบาเฮาส์เด็สเซาและโรงงานฟัน แน็ลเลอ ในรอตเทอร์ดาม
แอแนร์ฮอดาร์

แอแนร์ฮอดาร์  เป็นนครและเทศบาลทางด้านตะวันตกเฉียงเหนือของแคว้นซาปอริฌเฌีย ประเทศยูเครน มีประชากร 52,887 คน (ประมาณการ พ.ศ. 2564)
แอแนร์ฮอดาร์ตั้งอยู่บนฝั่งซ้ายของแม่น้ำนีเปอร์ ใกล้อ่างเก็บน้ำกาคอว์กา ตรงข้ามนครนีกอปอลและนิคมแชร์วอนอฮรือฮอริวกา นครนี้ได้รับการก่อตั้งขึ้นเมื่อวันที่ 12 มิถุนายน พ.ศ. 2513 เพื่อสร้างและรองรับโรงไฟฟ้านิวเคลียร์ซาปอริฌเฌียซึ่งเป็นโรงไฟฟ้านิวเคลียร์ที่ใหญ่ที่สุดในยุโรป
ออคตือร์กา

ออคตือร์กา  เป็นนครขนาดเล็กในแคว้นซูมือ ประเทศยูเครน เป็นศูนย์กลางการบริหารของเขตออคตือร์กามาตั้งแต่ ค.ศ. 1975 ประมาณกันว่าใน ค.ศ. 2021 นครนี้มีประชากร 47,216 คน
ออคตือร์กาเป็นเมืองหนึ่งที่มีชื่อเสียงเกี่ยวกับกลุ่มทหารฮุสซาร์และคอสแซ็ก ครั้งหนึ่งเคยเป็นศูนย์กลางระดับภูมิภาคของสลอบิดสกาอูกรายีนาและสาธารณรัฐสังคมนิยมโซเวียตยูเครน นับตั้งแต่มีการค้นพบน้ำมันและแก๊สธรรมชาติใน ค.ศ. 1961 ออคตือร์กาได้กลายเป็น "เมืองหลวงแห่งน้ำมันของยูเครน" นอกจากนี้นครนี้ยังเป็นที่ตั้งของฐานทัพอากาศออคตือร์กาและสถานที่สำคัญทางประวัติศาสตร์และศาสนา
เทศบาลตำบลมหาราช

เทศบาลตำบลมหาราช เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลหัวไผ่และตำบลมหาราช อำเภอมหาราช จังหวัดพระนครศรีอยุธยา เดิมมีฐานะเป็นสุขาภิบาลมหาราชที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 3,224 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลหัวไผ่กับสภาตำบลมหาราช รวมเข้ากับพื้นที่เทศบาลตำบลมหาราช จึงทำให้เขตเทศบาลครอบคลุมตำบลหัวไผ่และตำบลมหาราชทั้งหมด
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอมหาราช พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 27.9 กิโลเมตร อยู่ห่างจากกรุงเทพมหานครประมาณ 97.1 กิโลเมตรตามทางรถยนต์ ด้านตะวันตกของเขตเทศบาลมีคลองบางแก้วและแม่น้ำลพบุรีไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 13.52 ตารางกิโลเมตรหรือคิดเป็น 8,450.0 ไร่
รักเธอตราบวันสิ้นโลก

รักเธอตราบวันสิ้นโลก (; โรมาจิ: "Kimi to Sekai ga Owaru Hi ni"; #เปลี่ยนทาง) เป็นละครโทรทัศน์ญี่ปุ่น ที่ผลิตโดยความร่วมมือระหว่างสถานีโทรทัศน์นิปปงทีวีและฮูลู มีทั้งสิ้น 3 ฤดูกาล และ 1 ตอนพิเศษ สำหรับฤดูกาลที่ 1 ออกอากาศทางสถานีโทรทัศน์นิปปงทีวี ตั้งแต่วันที่ 17 มกราคม ถึง 21 มีนาคม ค.ศ. 2021 ในขณะที่ฤดูกาลที่ 2 และ 3 ถูกเผยแพร่บนฮูลู นำแสดงโดย เรียวมะ ทาเกอูจิ
เรื่องย่อ.
ในระหว่างที่ ฮิบิกิ มามิยะ (เรียวมะ ทาเกอูจิ) กำลังเดินทางไปทำงาน เขาติดอยู่ในอุโมงค์หลังจากที่ตั้งใจจะขอแฟนสาวของเขา คูรูมิ โองาซาวาระ (อายามิ นากาโจ) แต่งงานหลังทั้งสองกลับมาเจอกันที่บ้าน เมื่อมามิยะหาทางออกมาได้ เขาพบว่าไม่มีใครอยู่ในเมืองแม้แต่คนเดียว มีเพียงแต่ซอมบีที่กระจัดกระจายไปทั่วเมืองมิอูระ เมื่อมาถึงสถานีดับเพลิงท้องถิ่น มามิยะได้รับความช่วยเหลือจากตำรวจทั้งสองนาย ไดกิ ฮงโง (เรียวเฮ โอตานิ) และ ฮิโระ โทโดโรกิ (โค คามามัตสึ) เขาได้พบกับผู้อพยพคนอื่น ๆ ด้วยเช่นกัน พวกเขาทั้งหมดต่างต้องเอาตัวรอดจากฝูงซอมบีด้วยกันและมุ่งหน้าไปสู่ค่ายทหารโยโกซูกะ ส่วนมามิยะก็พยายามอย่างสุดความสามารถในการหาคูรูมิที่พลัดพรากจากเขาไป
 เป็นช่างซ่อมรถยนต์และแฟนหนุ่มของคูรูมิ มีทักษะในการทำอาหารและคิวโด (การยิงธนูญี่ปุ่น) ที่ได้เรียนมาในขณะที่เขายังอยู่ในโรงเรียนมัธยมปลายซึ่งทำให้เขาได้พบกับคูรูมิและได้ตกลงเป็นคู่รักกัน
 เป็นแพทย์ประจำบ้านชั้นปีที่ 2 และแฟนสาวของมามิยะ คูรูมิได้รับความช่วยเหลือจากกองกำลังป้องกันตนเองและมุ่งหน้าไปยังค่ายทหารโยโกซูกะ
 เป็นตำรวจและลูกมือของฮงโงที่เป็นรุ่นพี่ตำรวจเหมือนกัน
 เป็นชาวเกาหลีใต้ที่เข้ามาทำงานในประเทศญี่ปุ่น มีพี่สาวทำงานอยู่ในองค์กรควบคุมโรคติดเชื้ออุบัติใหม่ญี่ปุ่น-เกาหลี และมีโคโมโตะเป็นหัวหน้าของเขา
 เป็นตำรวจและมีลูกมือคือโทโดโรกิที่เป็นรุ่นน้องตำรวจเหมือนกัน เขาเป็นคนคอยนำผู้อพยพที่หนีออกไม่ทันตามที่รัฐฯ ออกคำสั่ง ฮงโงถูกยิงที่หน้าค่ายทหารโยโกซูกะ
 อดีตเป็นนักเขียนที่เคยได้รับรางวัลเล็ก ๆ จึงมักเดินไปไหนมาไหนด้วยสมุดพกพาตลอด อูวาจิมะถูกซอมบีกัดหลังโคโมโตะใช้เขาเป็นกำบัง แต่อูวาจิมะปิดบังไว้จนเขาไม่สามารถทนพิษไหวและฟุบล้มลงไป มามิยะสัญญาว่าจะรับผิดชอบในชีวิตของอูวาจิมะและผู้อพยพภัยคนอื่น ๆ แต่เมื่อถูกฝูงซอมบีบุกเข้า อูวาจิมะปฏิเสธที่จะรับความช่วยเหลือจากมามิยะ เขาปิดประตูรั้วเหล็กและใช้ร่างกายของเขาเป็นกำบัง "ก่อนที่ฉันจะจากไป ขอให้ฉันได้ทำตัวเป็นประโยชน์หน่อยแล้วกัน" คือประโยคสุดท้ายที่เขาพูด
 เป็นผู้ขับขี่มอเตอร์ไซต์ส่งอาหาร อาซูมะได้รับคำขอจากฮงโงให้เดินทางไปยังโรงเรียนมัธยมปลายมิอูระซึ่งเป็นสถานที่หลบภัยหลักเพื่อขอความช่วยเหลือหลังสัญญาณถูกตัดขาด แต่เขากลายเป็นซอมบีที่กำลังจะกัดมิฮาระจึงถูกมามิยะยิงด้วยลูกธนูเสียชีวิต
ตอนและเรตติง.
ฤดูกาลที่ 1.
จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
เทศบาลตำบลโรงช้าง (จังหวัดพระนครศรีอยุธยา)

เทศบาลตำบลโรงช้าง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลน้ำเต้า ตำบลโรงช้าง ตำบลเจ้าปลุก และตำบลพิตเพียน ในอำเภอมหาราช จังหวัดพระนครศรีอยุธยา เดิมมีฐานะเป็นสุขาภิบาลมหาราชที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 6,277 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลเจ้าปลุก สภาตำบลโรงช้าง สภาตำบลพิตเพียน กับสภาตำบลน้ำเต้า รวมเข้ากับพื้นที่เทศบาลตำบลโรงช้าง จึงทำให้เขตเทศบาลครอบคลุมพื้นที่ตำบลน้ำเต้า ตำบลโรงช้าง ตำบลเจ้าปลุก และตำบลพิตเพียนทั้งหมด
พื้นที่เทศบาลตำบลตั้งอยู่ทางทิศเหนือของอำเภอมหาราช อยู่ห่างจากที่ว่าการอำเภอมหาราชประมาณ 6.91 กิโลเมตร ศาลากลางจังหวัดพระนครศรีอยุธยาประมาณ 34.5 กิโลเมตร อยู่ห่างจากกรุงเทพมหานครประมาณ 107 กิโลเมตรตามทางรถยนต์ ตรงกลางของเขตเทศบาลมีคลองสันป่าและแม่น้ำลพบุรีไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 22.42 ตารางกิโลเมตร
วอท F4U คอร์แซร์

วอท F4U คอร์แซร์ (Vought F4U Corsair) เป็นเครื่องบินขับไล่บนเรือบรรทุกเครื่องบินของสหรัฐ โดยได้เข้าประจำการในสงครามโลกครั้งที่สองและสงครามเกาหลี
ไดโอมิดีสแห่งเธรซ

ในเทพปกรณัมกรีก กษัตริย์ ไดโอมิดีสแห่งเธรซ (กรีกโบราณ: Διομήδης) เป็นพระราชโอรสในแอรีสกับไซรีนี พระองค์ประทับที่ริมชายฝั่งทะเลดำปกครองเผ่านักรบแห่งBistones พระองค์เป็นที่รู้จักจากการเป็นเจ้าของม้ากินคนที่เฮราคลีสขโมยไปเพื่อทำให้ภารกิจที่ 8 จากภารกิจ 12 ประการสำเร็จ โดยเฮราคลีสได้ลงมือฆ่าไดโอมิดีสเพื่อขโมยม้าของพระองค์ไป
องค์การบริหารส่วนตำบลบางนา

องค์การบริหารส่วนตำบลบางนา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลกะทุ่มและตำบลบางนา อำเภอมหาราช จังหวัดพระนครศรีอยุธยา เดิมได้รับการจัดตั้งเป็นสภาตำบลบางนาใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบางนาเมื่อวันที่ 25 ธันวาคม พ.ศ. 2539
ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบสภาตำบลกะทุ่ม รวมเข้ากับพื้นที่องค์การบริหารส่วนตำบลบางนา ทำให้เขตองค์การบริหารส่วนตำบลบางนาครอบคลุมพื้นที่ตำบลกะทุ่มและตำบลบางนาทั้งหมด
องค์การบริหารส่วนตำบลไผ่พระ

องค์การบริหารส่วนตำบลไผ่พระ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลไผ่พระ ตำบลกกแก้วบูรพา รวมทั้งพื้นที่ทั้งหมดของหมู่ที่ 6 และพื้นที่บางส่วนของหมู่ที่ 2–3, 5 ของตำบลบ้านเกาะในอำเภอบางไทร จังหวัดพระนครศรีอยุธยา เดิมได้รับการจัดตั้งเป็นสภาตำบลไผ่พระใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลไผ่พระเมื่อ พ.ศ. 2540
ต่อมาใน พ.ศ. 2547 กระทรวงมหาดไทยให้ยุบสภาตำบลบ้านเกาะและสภาตำบลกกแก้วบูรพา รวมเข้ากับพื้นที่องค์การบริหารส่วนตำบลไผ่พระ ทำให้เขตองค์การบริหารส่วนตำบลไผ่พระครอบคลุมถึงตำบลกกแก้วบูรพาและตำบลบ้านเกาะเฉพาะส่วนที่อยู่นอกเขตเทศบาลเมืองบางไทร
เทศบาลตำบลบางปะอิน

เทศบาลตำบลบางปะอิน เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 2–10 กับพื้นที่ทั้งหมดของหมู่ที่ 12 ตำบลบ้านเลน อำเภอบางปะอิน จังหวัดพระนครศรีอยุธยา เดิมมีฐานะเป็นสุขาภิบาลบ้านเลนที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ใน พ.ศ. 2564 เขตเทศบาลมีประชากรทั้งหมด 6,688 คน
ในวันที่ 2 ธันวาคม พ.ศ. 2554 กระทรวงมหาดไทยให้เปลี่ยนชื่อเทศบาลตำบลบ้านเลนเป็นเทศบาลตำบลบางปะอิน เพื่อความเหมาะสมและสอดคล้องตามเจตนารมณ์ของประชาชนในเขตเทศบาลตำบล และเนื่องจากเป็นที่ตั้งของศูนย์ราชการของอำเภอบางปะอิน จึงเปลี่ยนเพื่อให้สอดคล้องกับชื่อของอำเภอ
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางปะอิน (ยกเว้นที่ตั้งที่ว่าการอำเภอบางปะอินและโรงพยาบาลบางปะอินซึ่งตั้งอยู่ในเขตเทศบาลตำบลปราสาททอง) พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 19.44 กิโลเมตร อยู่ห่างจากกรุงเทพมหานครประมาณ 61.1 กิโลเมตรตามทางรถยนต์ ด้านตะวันตกของเขตเทศบาลมีคลองจิก คลองบ้านเลน และแม่น้ำเจ้าพระยาไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 4.78 ตารางกิโลเมตรหรือคิดเป็น 2,987.5 ไร่
เทศบาลตำบลปราสาททอง

เทศบาลตำบลปราสาททอง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 2–3 กับพื้นที่ทั้งหมดของหมู่ที่ 1, 11 ตำบลบ้านเลน (เฉพาะนอกเขตเทศบาลตำบลบางปะอิน) ในอำเภอบางปะอิน จังหวัดพระนครศรีอยุธยา ในปี พ.ศ. 2564 เขตเทศบาลมีประชากรทั้งหมด 4,973 คน
เทศบาลตำบลปราสาททองเดิมมีฐานะเป็นสภาตำบลบ้านเลนที่จัดตั้งขึ้นใน พ.ศ. 2516 แล้วได้รับการยกฐานะเป็นองค์การบริหารส่วนตำบลในวันที่ 3 มีนาคม พ.ศ. 2538 ในวันที่ 14 พฤศจิกายน พ.ศ. 2548 กระทรวงมหาดไทยห้เปลี่ยนชื่อองค์การบริหารส่วนตำบลบ้านเลนเป็น องค์การบริหารส่วนตำบลปราสาททอง เนื่องจากองค์การบริหารส่วนตำบลบ้านเลนมีชื่อพ้องกับองค์กรปกครองส่วนท้องถิ่นภายในตำบลเดียวกันคือเทศบาลตำบลบ้านเลน ทำให้เข้าใจผิดและเกิดความสับสนในการติดต่อราชการ เมื่อองค์การบริหารส่วนตำบลปราสาททองมีความเจริญก้าวหน้ามากขึ้น จึงได้รับการจัดตั้งเป็น เทศบาลตำบลปราสาททอง ตามประกาศกระทรวงมหาดไทยลงวันที่ 28 พฤศจิกายน พ.ศ. 2549 โดยมีผลในวันที่ 18 มกราคม พ.ศ. 2550
พื้นที่เทศบาลตำบลปราสาททองมีแนวเขตล้อมรอบทิศเหนือ ทิศตะวันออก และทิศใต้ของพื้นที่เทศบาลตำบลบางปะอิน เป็นที่ตั้งของที่ว่าการอำเภอบางปะอินและโรงพยาบาลบางปะอิน อยู่ห่างจากศาลากลางจังหวัดพระนครศรีอยุธยาประมาณ 20.1 กิโลเมตร อยู่ห่างจากกรุงเทพมหานครประมาณ 61.8 กิโลเมตรตามทางรถยนต์ ทิศเหนือและทิศใต้ของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 10.53 ตารางกิโลเมตร
โนชิโระ

โนชิโระ  เป็นนครในจังหวัดอากิตะ ประเทศญี่ปุ่น มีประชากร 52,283 คน มีความหนาแน่นของประชากร 120 คนต่อตารางกิโลเมตร (ณ วันที่ 31 ธันวาคม พ.ศ. 2562) และมีพื้นที่ทั้งหมด 526.95 ตารางกิโลเมตร (203.46 ตารางไมล์)
ภูมิศาสตร์.
โนชิโระตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะซึ่งล้อมรอบด้วยทะเลญี่ปุ่น เมืองโนชิโระมีแม่น้ำโยเนชิโระไหลผ่านตัวเมืองก่อนที่จะไหลลงสู่ทะเลญี่ปุ่นบริเวณท่าเรือโนชิโระ จุดสูงสุดคือภูเขายาเคยามะ 963.1 เมตร (3,160 ฟุต)
ประชากร.
ประชากรของโนชิโระลดลงในช่วง 60 ปีที่ผ่านมา ตามข้อมูลสำมะโนประชากรญี่ปุ่น
ภูมิอากาศ.
โนชิโระมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน "Cfa") ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในโนชิโระคือ 12.3 °C ปริมาณน้ำฝนรายปีเฉลี่ยอยู่ที่ 1467 นิ้ว ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 25.3 °C และต่ำสุดในเดือนมกราคมที่ประมาณ -0.8 °C
เทศบาลตำบลราชคราม

เทศบาลตำบลราชคราม เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลราชครามและตำบลช้างใหญ่ อำเภอบางไทร จังหวัดพระนครศรีอยุธยา เดิมมีฐานะเป็นสุขาภิบาลราชครามที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,069 คน
พื้นที่เทศบาลตำบลตั้งอยู่ทางทิศตะวันออกของอำเภอบางไทร อยู่ห่างจากที่ว่าการอำเภอบางไทรประมาณ 24.8 กิโลเมตร ศาลากลางจังหวัดพระนครศรีอยุธยาประมาณ 30.9 กิโลเมตร อยู่ห่างจากกรุงเทพมหานครประมาณ 60.2 กิโลเมตรตามทางรถยนต์ ด้านตะวันตกของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 14.32 ตารางกิโลเมตร
ตำบลแกทอเบโจนูบี

แกทอเบโจนูบี  เป็นตำบลในอำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน แบ่งออกเป็น 19 หมู่บ้าน จากสำมะโน พ.ศ. 2549 ตำบลนี้มีประชากร 14,743 คนใน 3,532 ครัวเรือน
อำเภอแกทอบ

อำเภอแกทอบ  เป็นอำเภอในเทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 อำเภอนี้มีประชากร 45,104 คนใน 11,185 ครัวเรือน อำเภอนี้มีเมืองเพียงเมืองเดียวคือแกทอบ และมีตำบลเพียง 2 ตำบลคือตำบลแกทอเบโจนูบี และตำบลแกทอเบโชมอลี
ตำบลแกทอเบโชมอลี

แกทอเบโชมอลี  เป็นตำบลในอำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน แบ่งออกเป็น 30 หมู่บ้าน จากสำมะโน พ.ศ. 2549 ตำบลนี้มีประชากร 23,405 คนใน 5,909 ครัวเรือน
แกทอบ

แกทอบ  เป็นเมืองและเมืองหลักในอำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 เมืองนี้มีประชากร 6,956 คนใน 1,744 ครัวเรือน
เทศบาลตำบลแหลมฟ้าผ่า

เทศบาลตำบลแหลมฟ้าผ่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 6 และพื้นที่บางส่วนของหมู่ที่ 2–4, 13 ตำบลแหลมฟ้าผ่า กับพื้นที่บางส่วนของหมู่ที่ 4, 7, 9 ตำบลในคลองบางปลากด อำเภอพระสมุทรเจดีย์ จังหวัดสมุทรปราการ เดิมมีฐานะเป็นสุขาภิบาลแหลมฟ้าผ่าที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 21,871 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอพระสมุทรเจดีย์ เทศบาลอยู่ห่างจากศาลากลางจังหวัดสมุทรปราการประมาณ 24.1 กิโลเมตร อยู่ห่างจากกรุงเทพมหานครประมาณ 30.1 กิโลเมตรตามทางรถยนต์ ด้านตะวันออกของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 7.0 ตารางกิโลเมตรหรือคิดเป็น 4,375.0 ไร่
ที่ตั้งและอาณาเขต.
เขตเทศบาลตำบลแหลมฟ้าผ่ามีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
เทศบาลตำบลพระสมุทรเจดีย์

เทศบาลตำบลพระสมุทรเจดีย์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เดิมมีฐานะเป็นสุขาภิบาลพระสมุทรเจดีย์ที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 11,839 คน
พื้นที่เทศบาลตำบลพระสมุทรเจดีย์ตั้งอยู่ตั้งอยู่ทางทิศตะวันออกเฉียงเหนือของอำเภอพระสมุทรเจดีย์ ห่างจากตัวอำเภอประมาณ 5.2 กิโลเมตร มีสถานที่สำคัญในเทศบาลคือพระสมุทรเจดีย์ซึ่งเป็นสัญลักษณ์ประจำจังหวัดสมุทรปราการ ผู้คนทั่วไปจะเรียกกันติดปากว่า พระเจดีย์กลางน้ำ เนื่องจากเดิมบริเวณที่ก่อสร้างพระสมุทรเจดีย์เป็นเกาะแม่น้ำในแม่น้ำเจ้าพระยา ต่อมาชายตลิ่งฝั่งขวาของแม่น้ำตื้นเขินงอกออกมาเชื่อมติดกับเกาะอันเป็นที่ตั้งพระเจดีย์ และป้อมผีเสื้อสมุทรซึ่งตั้งอยู่บนเกาะแม่น้ำ ด้านใต้พระสมุทรเจดีย์ พระบาทสมเด็จพระพุทธเลิศหล้านภาลัยทรงพระกรุณาโปรดเกล้าฯ ให้สร้างขึ้นเมื่อ พ.ศ. 2362 
ที่ตั้งและอาณาเขต.
เทศบาลตำบลพระสมุทรเจดีย์ มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
แอร์ฟรานซ์โฮป

แอร์ฟรานซ์โฮป  หรือชื่อเดิม โฮป! เป็นสายการบินระดับภูมิภาคสัญชาติฝรั่งเศส โดยให้บริการเที่ยวบินในนามของบริษัทแม่ แอร์ฟรานซ์ สายการบินก่อตั้งขึ้นเมื่อวันที่ 21 ธันวาคม 2012 จากการควบรวมกิจการของสายการบิน แอร์ลิแนร์, บริตแอร์ และ เรจินัล
ประวัติ.
ในเดือนกรกฎาคม ค.ศ. 2015 แอร์ฟรานซ์-เคแอลเอ็ทกรุ๊ป ได้ประกาศการควบรวมกิจการของแอร์ลินแอร์, บริตแอร์ และ เรจินัลแอร์ไลน์ อย่างเป็นทางการในปีค.ศ. 2017 ภายใต้ชื่อ โฮป!
ในเดือนกุมภาพันธ์ ค.ศ. 2019 บริการต่าง ๆ ของโฮป! จะถูกรีแบรนด์เป็น "แอร์ฟรานซ์ โฮป" เครื่องบินลำแรกในลวดลาย - แอร์ฟรานซ์โฮป ลำแรกก็ได้เข้ามาประจำการในเดือนพฤษภาคมในปีเดียวกัน
ในเดือนกันยายน ค.ศ. 2019 เที่ยวบินของแอร์ฟรานซ์โฮป ย้ายไปดำเนินการภายใต้ชื่อของแอร์ฟรานซ์ทั้งหมด
จุดหมายปลายทาง.
ข้อตกลงการบินร่วม.
ณ เดือนมีนาคม ค.ศ. 2024 แอร์ฟรานซ์โฮปมีข้อตกลงการบินร่วมกับสายการบินต่าง ๆ ดังนี้:
ฝูงบิน.
ณ เดือนมิถุนายน ค.ศ. 2024 แอร์ฟรานซ์โฮปมีเครื่องบินประจำการในฝูงบินดังนี้:
แอร์ฟรานซ์โฮปมีอายุฝูงบินเฉลี่ย 13.5 ปี
วัดท่าข้ามใต้

วัดท่าข้ามใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน ที่ดินตั้งวัดมีเนื้อที่ 1 ไร่ 2 งาน ปัจจุบันมี พระสองเมือง ถาวโร เป็นเจ้าอาวาส
วัดท่าข้ามใต้ตั้งวัดเมื่อ พ.ศ. 2473 วัดมีปูชนียวัตถุที่สำคัญ คือ พระบรมสารีริกธาตุ ซึ่งท่านปัญญาวุฒิโฑ อดีตเจ้าอาวาสวัดท่าข้ามใต้ ได้ไปพบในวัดถ้ำเหง้า โดยพระบรมสารีริกธาตุได้แสดงอภินิหารปรากฏมีแสงสว่างเจิดจ้าภายในถ้ำ จึงได้อาราธนาอัญเชิญองค์พระบรมสารีริกธาตุมาประดิษฐานที่วัดท่าข้ามใต้ ซึ่งต่อมาวัดท่าข้ามใต้ได้ดำเนินการก่อสร้างพระเจดีย์องค์ใหม่เพื่อบรรจุพระบรมสารีริกธาตุ วัดยังมีงานสรงน้ำองค์พระบรมสารีริกธาตุ เป็นประจำทุกปี
พิพิธภัณฑ์โอรังอัซลี

พิพิธภัณฑ์โอรังอัซลี  เป็นพิพิธภัณฑ์ในอำเภอกมบัก รัฐเซอลาโงร์ ประเทศมาเลเซีย จัดแสดงประวัติศาสตร์และประเพณีของชนพื้นเมืองโอรังอัซลี ในพิพิธภัณฑ์มีห้องสมุดและโรงละครขนาดเล็ก และเปิดทำการในวันที่ 29 กันยายน ค.ศ. 1987 โดยนายกรัฐมนตรีมาฮาดีร์ บิน โมฮามัด
วัดควรค่าม้า

วัดควรค่าม้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีเนื้อที่ 1 ไร่ 94 ตารางวา 
วัดควรค่าม้าตั้งวัดเมื่อ พ.ศ. 2035 เหตุที่ชื่อวัดควรค่าม้าเพราะในอดีด บริเวณส่วนใหญ่ของวัดเป็นพื้นที่ที่ใช้ในการเลี้ยงม้าจำนวนมาก เลี้ยงม้าเป็นพาหนะค้าขาย ต่อมาม้าได้ล้มตายลง ด้วยความอาลัยม้าจึงตัดสินใจอุทิศที่แปลงนี้ให้เป็นวัด สร้างวัดเพื่อระลึกถึงม้า เดิมชื่อ วัดคุณค่าม้า ต่อมาก็เพี้ยนเป็นวัดควรค่าม้า วัดได้รับพระราชทานวิสุงคามสีมาเมื่อ พ.ศ. 2405
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ วิหาร เจดีย์ (พระธาตุ) ย่อมุมไม้สิบสอง ด้านหน้าของเจดีย์ประดิษฐ์สถานเป็นพระพุทธรูปสมัยเชียงแสน ด้านซ้ายประดิษฐ์สถานเป็นพระสิงห์ ด้านขวาประดิษฐ์สถานเป็นพระนาคปรก ด้านหลังประดิษฐ์สถานพระเจ้าทันใจ